**Fernando Alonso** (29 iyul 1981[…], Ovyedo[d]) — İspaniyalı Formula 1 pilotu.

Bioqrafiya
----------

Fernando Alonso 1981-ci il iyulun 29-da
İspaniyanın şimalındakı Ovyedo şəhərində
anadan olub. Onun atası Xose Luis yaşadıqları
Ovyedo şəhəri yaxınlığındakı partlayıcı
maddələrin hazırlandığı zavodda mexanik,
anası ilə univermağın əməkdaş olub. Fernandonun Lorena adlı özündən böyük
bacısı var. Həvəskar kartinq yarışçısı olan atası
bu marağının övladlarına da keçməsini
istəyir və səkkiz yaşlı Lorena üçün kart
düzəldir. Lakin Lorena üç yaşlı Fernandondan
fərqli olaraq, buna maraq göstərmir. Fernando aldığı təhsili də avtoidmana görə yarımçıq
qoyur.

Fernando 2006-cı ildə Rakel del Rosario ilə ailə qurur. Onlar 2011-ci ildə ayrılırlar. Sonra rus Daşa Kapustina ilə münasibəti olan Fernando ondan da ayrılır və həmerlisi Lara Alvarezlə görünürdü. Hazırda isə Linda Morselli ilə münasibətdədir. Fernando 2006-cı ildən 2010-cu ilə qədər Cenevrədə, daha sonra isə Luqanoda yaşayıb. Böyük məbləğdə vergi
ödəməli olan ispan sürücü hazırda Dubayda
yaşayır. Fernando yaxşı sürücü olmaqla yanaşı, bir sıra səhv qərarların da sahibidir.Red Bull ona təklif göndərərkən Ferrari-ni seçməsəydi, hazırda bəlkə də ən azı altı titulun sahibi idi…

Sürücülük karyerası
-------------------

Alonso karyerasına üç yaşından başlayır.
Yarışdığı rəqibləri ondan 3–4 yaş böyük olurlar.
Yağışlı havalarda yarışmaq üçün yağış
təkərləri almaq imkanları olmadığından,
sliklərlə sürür. Kartinqdə iştirak edən
Fernandonun mexaniki də öz atası olur. Onun karyerasını inkişaf etdirməsi üçün ailənin
kifayət qədər maddi imkanı yox idi, lakin
Fernandonun uğurları sponsorların diqqətini
cəlb edir və onlar da tələb olunan vəsaiti
verirlər. O, öz istedadını tezliklə göstərir –
1993-cü ildən etibarən Junior kateqoriyası üzrə ardıcıl dörd il İspaniya Kartinq Çempionatının qalibi olur.1997-ci ildə İspaniya və İtaliyada İnter-A titulunun sahibi olur. Bu uğuru vətənində təkrarladığı növbəti ildə də Avropa Kartinq Çempionatında ikinci olur. Fernando bir neçə seriyada yarışdıqdan sonra
2000-ci ildə Formula 3000-də mübarizə aparır.
Seriyada yarışan sürücülərin hamısından
yaşda xeyli balaca olan Alonso ilk yeddi
yarışda xal qazana bilməsə də, mövsümün
sonuna doğru yaxşı nəticələr əldə edir. Son iki yarışda bir qələbə və bir ikincilik qazanaraq
çempionatı dördüncü yerdə tamamlayır.

### Formula 1

#### 2001

Fernando Alonso Minardi ilə Formula 1-də
debüt etdiyi vaxt Formula 1 tarixinin ən gənc
üçüncü sürücüsü olur. Komanda Pol Stoddartın başçılığı altında çempionatda debüt edir. PS01 adlı yeni bolid həm zəif, həm də etibarsız olur.Fernando sıralanma turlarında yaxşı nəticələr göstərir. Lakin ilk ilində xal qazanmaq
Fernandoya qismət olmur. Həmin ilin sentyabr
ayında meneceri Flavio Briatore onu gələn il
Renault komandasında yarışdırmaq üçün
çalışır.

#### 2002

Fernando 2002-ci ili
Renault-nun test sürücüsü kimi keçirməli olur.

#### 2003

Flavio Briatore növbəti mövsüm Censon Battonun əvəzinə Fernandonu yarışdırmaq qərarına gəlir.Flavio Briatore bu qərarına görə Britaniya mətbuatında kəskin tənqidlərə məruz qalsa da, komandanın texniki direktoru Mayk Qaskoyn F1 Racing-ə verdiyi müsahibədə qərarın düzgün olduğunu bildirir. Fernandonun testlərdəki iştirakı və komandaya etdiyi kömək bolidin inkişafında xüsusi rol oynayır.Fernando Malayziya Qran Prisində poul qazanan ən gənc sürücü olur.

Braziliya Qran Prisində 54-cü dövrənin son
döngəsində Mark Uebber qəza edir. Fernando sürətini azalda bilmir və Mark Uebberin maşınından çıxan təkərə dəyir, sonra isə maşını divara çırpılaraq yenidən trasa qayıdır. Qırmızı bayraqla dayandırılan yarışa yenidən start verilmir. Yarışın 75%-dən çoxu geridə qaldığından, sürücülərə tam xallar verilir.Fernando qələbə qazanan ən gənc sürücü adını Macarıstanda əldə edir. Mövsümü 55 xalla altıncı yerdə tamamlayır.

#### 2004

2004-cü ildə qələbə qazana bilməsə də, dörd dəfə podiuma yüksəlir və mövsümü dördüncü yerdə başa vurur.

#### 2005

2005-ci ildə Cankarlo Fizikella komandaya gəlir. Titul uğrunda mübarizə Alonso və McLaren-in sürücüsü Kimi Rəykkönen arasında gedir. Mövsümə əla başlayan Fernando yekunda 7 qələbə, 15 podiumla titulun sahibi olur və ən gənc çempion adına sahib olur (2010-cu ildə Sebastyan Fettel
çempion olana qədər bu adı özündə saxlayır).
Fernando qazandığı titul barədə belə deyir:
"Bunu karyeram boyu məni dəstəkləyən ailəmə və yaxın dostlarıma həsr etmək
istəyirəm.İspaniya Formula 1 ölkəsi deyil və
biz bu yolda tək mübarizə aparmışıq".

#### 2006

2006-cı ilin ilk hissəsi Alonsonun dominantlığı
ilə keçir. İlk 9 yarışın hamısında podiumun ilk
iki pilləsində olur və bu yarışlardan altısını
qalib kimi başa vurur. Mövsümün ortasında
texniki reqlamentdəki bəzi dəyişikliklərdən
sonra Mixael Şumaxer də titul uğrunda mübarizəyə qoşulur.Çin Qran Prisindən sonra
iki sürücünün xalları bərabərləşir.Lakin
Mixaelin Yaponiyada tamamlaya bilmədiyi
yarışda qalib gələn Fernando Braziliyada da
onu üstələyir və ardıcıl ikinci titulunu əldə edir.
Mixael mövsümün sonunda Formula 1-dən gedir. Fernando 2005-ci ilin sonunda – Renault ilə
müqaviləsinin başa çatmasına bir il qalmış
bildirir ki,2007-ci ildə McLaren-ə keçə bilər.
Komanda ilə qazandığı uğurlara görə Flavio Bratore ona 2006-cı ilin dekabrın 15-də
McLaren maşını ilə test etməyə imkan yaradır. Alonso üzərində heç bir reklam olmayan MP4–21 ilə Xeresdə 95 dövrə vurur. McLaren onun komanda yoldaşının debütant Lyuis Həmilton olacağını və Fernandonun 39 milyon dollar qazanacağını açıqlayır.

#### 2007

Olduqca gərgin keçən mövsümdə dörd dəfə qalib gəlir.Macarıstan Qran Prisinin sıralanma turunda baş verənlərdən sonra Alonso ilə Lyuis Həmiltonun münasibətləri pisləşir. Fernando 109 xalla mövsümü üçüncü yerdə tamamlayır.İkinci yerdəki Lyuis Həmiltonla eyni xala sahib olur, titulu
qazanan Kimi Rəykkönenə isə cəmi bir xalla uduzur. Komanda ilə münasibətləri pozulan
Fernandonun mövsümün sonunda gedəcəyi
barədə xəbərlər yayılır. Noyabr ayında hər iki
tərəf qarşılıqlı şəkildə üçillik müqaviləni ləğv
etdiklərini, Fernandonun 2008-ci ildə istədiyi
komandaya keçə biləcəyini açıqlayır. McLaren casusluq qalmaqalına görə Mühəndislər
Kubokundan xaric edilir.

#### 2008

Fernando 2008-ci ildə yenidən Renault-ya
qayıdır. Lakin komanda onun çempion olduğu
illərdəki qədər güclü deyildi. Buna
baxmayaraq, Fernando Sinqapur və
Yaponiyada qələbə qazanaraq çempionatda
beşinci olur.Sinqapurdakı yarış sonradan Flavio Briatorenin Formula 1-dən
uzaqlaşdırılmasına səbəb olur. Komandadan
göndərilən Nelson Pike 2009-cu ildə bildirir ki,
Flavio Briatore Sinqapur yarışında ondan qəsdən qəza etməsini istəyir.Flavio Briatore hər şeyi elə hesablayır ki, yarış Fernandonun qələbəsi ilə bitir.FİA araşdırmalardan sonra Fernandonun bu hadisədə günahsız olduğunu bildirir.

#### 2009

2009 isə uğurlu olmur və Fernando cəmi bir
podiumla kifayətlənir. Fernando 2009-cu il sentyabrın 30-da növbəti
mövsümdən etibarən Ferrari-də yarışacağını
açıqlayır. Kimi Rəykkönen mövsümün sonunda
komandadan gedir və Fernando Alonso Felipe Massa ilə komanda yoldaşı olur. Müqavilə 2012-ci ilin sonuna qədər nəzərdə tutulur. Bir çoxları iddia edir ki, tərəflər keçidlə bağlı əslində 2008-ci ildən razılığa gəliblər]].

#### 2010

Fernandonun yeni komandasındakı debütü
qələbə ilə nəticələnsə də, mövsümün növbəti
yarışlarında yaxşı nəticələr əldə edə bilmir.
Çempionatın lideri demək olar ki, hər yarışda dəyişir.İtaliya Qran Prisindən etibarən dörd
yarışın üçündə qalib gələn Alonso yenidən titul
uğrunda mübarizədə ən güclü namizədlərdən
biri olur.Əbu Dabidəki son yarışa 246 xalla
çempionluğa ən yaxın sürücü olur. Lakin yarışı
yeddinci yerdə tamamlayır və qalib gələn Sebastyan Fettel mövsümdə ilk dəfə çempionatda birinciliyə yüksəlir və ilk titulunu qazanır.Alonso 25 xallıq yeni sistemdə Sebastyan Fettelə cəmi
dörd xalla uduzur.

#### 2011

2011-ci ildə Red Bull əlçatmaz olur – Sebastyan Fettel 11 qələbə qazanır və böyük xal fərqi ilə titulun sahibi olur. Fernando yeganə qələbəsini Silverstounda əldə edir və doqquz dəfə podiuma yüksəlir.

#### 2012

2012-ci ili isə Fernandonun
ən yaxşı mövsümlərindən biri adlandırmaq olar. Malayziyada qırmızı bayraqlarla uzun
müddət dayandırılan yarışda qalib gəlir.
Növbəti iki yarışda qarşılaşdığı texniki
problemlər Fernandoya yüksək yerləri
tutmağa imkan vermir. Mövsümün ilk yeddi
yarışını yeddi müxtəlif sürücü qazanır və çempionatda maraqlı vəziyyət alınır. Lakin
Valensiyadakı unudulmaz yarış bir çox şeyi
dəyişir. Fernandonun 11-ci yerdən start aldığı
yarışda onun çempionatdakı əsas
rəqiblərindən Lyuis Həmilton qəzaya görə, Sebastyan Fettel isə
motora görə finişə çata bilmir. Yaxşı start alan və ardıcıl ötmələr edən Fernandoya bu amillər
də kömək edir və finiş xəttini birinci keçir. Bu,
həm də Mixael Şumaxerin son dəfə podiuma çıxdığı yarış olur.Almaniyada da qalib gələn Alonso Britaniyada son dövrələrdə daha təzə
təkərlərə sahib olan Mark Uebber tərəfindən keçilir. Mövsümün ikinci hissəsində isə vəziyyət
tamamilə dəyişilir.Sebastyan Fettel ardıcıl dörd qələbə qazanır və Fernandonun əldə etdiyi 40 xaldan çox üstünlük əriyir.Braziliyadakı son yarış çempionu müəyyən etməli idi. Yarışa Sebastyam Fettel 273, Alonso isə 260 xalla gəlir. Yarışın startında Sebastyan Fettel yerində fırlanaraq gerilərə düşür. Sonra isə altıncı yerə qədər yüksələ bilir. Fernando səkkizinci yerdə başladığı yarışda ikinciliyə qədər gəlir,lakin Censon Battona çatmaq mümkün olmur. Yekun nəticələrə görə Sebastyan Fettel 281 xalla
çempion, Alonso isə 278 xalla ikinci olur.

#### 2013

Ferrari 2013-cü ilə yaxşı başlayır. Fernando Çində və İspaniyada qalib gəlir. Lakin bir il əvvəl olduğu kimi,Red Bull bu dəfə də yay fasiləsindən sonra əlçatmaz olur.Sebastyan Fettel Belçika
Qran Prisindən Braziliya Qran Prisinə qədər
olan doqquz yarışın hamısında qalib gələrək ardıcıl ən çox qələbə qazanan sürücü olur.
Yekunda 397 xalla çempion olur və bu,
rekorddur. Fernando isə yenə də ikinci yerin
sahibi olur.

#### 2014

2014-cü ildə turbo mühərriklərə
keçidlə Mercedes dövrü başlayır.
Fernando qələbə uğrunda mübarizəyə imkan verməyən maşınla yalnız iki dəfə –Çində və
Macarıstanda podiuma yüksəlir. Mövsümün
sonunda isə müqaviləsinin
olmasına baxmayaraq, komandadan
ayrılacağını və Honda mühərriklərinə keçən
McLaren-də yarışacağını bildirir.

#### 2015–2017

Fernandonun McLaren-dəki ikinci dövrü
barədə danışmağa dəyməz.Honda
mühərrikləri artıq üçüncü ildir ki, idmandadır,
lakin hələ də gözlənilən nəticəni verə bilmir.
Fernando 2015-ci ildən bəri bir dəfə də olsun
nəinki qələbə, heç podium uğrunda mübarizə apara bilməyib. Nə Fernando, nə də iki il
ərzində komanda yoldaşı olmuş Censon Batton.

Mənbə
-----

* Rəsmi saytı

İstinadlar
----------

1. ↑  Fernando Alonso // filmportal.de. 2005.
2. ↑  Fernando Alonso // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag

| ⛭Komandalar və sürücülər. Formula 1 2021-ci il mövsümü |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Alfa Romeo-Ferrari | AlphaTauri-Honda | Alpine-Renault | Aston Martin-Mercedes | Ferrari |
| 
* 7. Kimi Raykkonen
* 99. Antonio Covinassi

 | 
* 10. Pyer Qasli
* 22. Yuki Tsunoda

 | 
* 14. Fernando Alonso
* 31. Esteban Okon

 | 
* 5. Sebastyan Fettel
* 18. Lens Stroll

 | 
* 16. Şarl Lekler
* 55. Karlos Sayns (oğul)

 |

 |

 |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Haas-Ferrari | McLaren-Mercedes | Mercedes | Red Bull-Honda | Williams-Mercedes |
| 
* 9. Nikita Mazepin
* 47. Mik Şumaxer

 | 
* 3. Daniel Rikkardo
* 4. Lando Norris

 | 
* 77. Valtteri Bottas
* 44. Lyuis Həmilton

 | 
* 11. Serxio Perez
* 33. Maks Ferstappen

 | 
* 6. Nikolas Lətifi
* 63. Corc Rassell

 |

 |

 |

| Formula 1 dünya çempionları |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

**1950**  Cuzeppe Farina
**1951**  Xuan Manuel Fanxio
**1952**  Alberto Askari
**1953**  Alberto Askari
**1954**  Xuan Manuel Fanxio
**1955**  Xuan Manuel Fanxio
**1956**  Xuan Manuel Fanxio
**1957**  Xuan Manuel Fanxio
**1958**  Mayk Hotorn
**1959**  Cek Brebem

 | 

**1960**  Cek Brebem
**1961**  Fil Hill
**1962**  Fil Hill
**1963**  Cim Klark
**1964**  Con Sörtis
**1965**  Cim Klark
**1966**  Cek Brebem
**1967**  Denni Halm
**1968**  Qrem Hill
**1969**  Ceki Stüart

 | 

**1970**  Yohen Rindt †
**1971**  Ceki Stüart
**1972**  Emerson Fittipaldi
**1973**  Ceki Stüart
**1974**  Emerson Fittipaldi
**1975**  Niki Lauda
**1976**  Ceyms Hant
**1977**  Niki Lauda
**1978**  Mario Andretti
**1979**  Codi Şekter

 | 

**1980**  Alan Cons
**1981**  Nelson Pike
**1982**  Keke Rosberq
**1983**  Nelson Pike
**1984**  Niki Lauda
**1985**  Alen Prost
**1986**  Alen Prost
**1987**  Nelson Pike
**1988**  Ayrton Senna
**1989**  Alen Prost

 | 

**1990**  Ayrton Senna
**1991**  Ayrton Senna
**1992**  Naycel Mensell
**1993**  Alen Prost
**1994**  Mixael Şumaxer
**1995**  Mixael Şumaxer
**1996**  Deymon Hill
**1997**  Jak Vilnyöv
**1998**  Mika Hakkinen
**1999**  Mika Hakkinen

 | 

**2000**  Mixael Şumaxer
**2001**  Mixael Şumaxer
**2002**  Mixael Şumaxer
**2003**  Mixael Şumaxer
**2004**  Mixael Şumaxer
**2005**  Fernando Alonso
**2006**  Fernando Alonso
**2007**  Kimi Raykkonen
**2008**  Lyuis Hemilton
**2009**  Censin Batton

 | 

**2010**  Sebastyan Fettel
**2011**  Sebastyan Fettel
**2012**  Sebastyan Fettel
**2013**  Sebastyan Fettel
**2014**  Lyuis Hemilton
**2015**  Lyuis Hemilton
**2016**  Niko Rosberq
**2017**  Lyuis Hemilton
**2018**  Lyuis Hemilton
**2019**  Lyuis Hemilton

 | 

**2020**  Lyuis Hemilton

 |

 |